open-index/open-wikipedia-markdown huggingface dataset:
Bazilis Tiškevičius

**Bazilis (Vosylius) Tiškevičius** (, 1492–1571 m.) – Lietuvos Didžiosios Kunigaikštystės bajoras, didikas, Lelijos herbo grafas, valstybės ir karinis veikėjas.

## Biografija

Kilęs iš Kijevo bajoro Kaleniko Miškovičiaus šeimos, Lietuvos didikų Tiškevičių giminės Logoisko šakos pradininkas. Tėvas Tiška. Broliai Borisas Tiškevičius, Levas Tiškevičius, Gavrila Tiškevičius, Mykolas Tiškevičius.

## Šeima ir vaikai
Pirmoji žmona Aleksandra Čartoryska (*Aleksandra Czartoryska*), vaikai Jurgis Tiškevičius Logoiskis (*Jerzy Tyszkiewicz Łohojski*), Kalenikas Tiškevičius (*Kalenik Tyszkiewicz*), Eustachijus Tiškevičius Logoiskis (*Ostafiej Tyszkiewicz*), Nastasija Tiškevičiūtė (*Nastazja Tyszkiewicz*, g. 1518 m., vyras Ivanas Mielško). Antroji žmona Nastasija Sopočko (*Nastazja Sopoćko*), vaikai Eustachijus Serafimas Tiškevičius (*Ostafi Serafin Tyszkiewicz*), Aleksandra Tiškevičiūtė (*Aleksandra Tyszkiewicz*, vyrai: Aleksandras Chodkevičius, Konstantinas Ostrogiškis, Mikalojus Jazlovieckis).

1567 m. įkūrė Logoisko ordinaciją, 1569 m. suteiktas Logoisko ir Berdyčevo grafo titulas.

## Valstybės tarnyba

1522 m. karaliaus dvariškis, 1546 m. karūnos dvaro maršalka, 1558 m. Palenkės vaivada, 1569–1571 m. Smolensko vaivada. Be to, Krasnoselsko, Čerkasų, Kanivo, Minsko, Volkovysko, Pinsko, Bobruisko, Ainų seniūnas.

1561 m. Livonijoje kovėsi su švedais.

## Šaltiniai

## Nuorodos

|-
Dūmų uždanga

**Dūmų uždanga** – palei žemės ar vandens paviršių sudarytas dūmų debesis, skirtas paslėpti kareivius, kovos ar transporto mašinas, laivus, įtvirtinimus.

Dūmų uždangos paprastai sudaromos naudojant specialius dūmų skleidimo įtaisus (dūmines granatas, dūminius sviedinius, dūminius užtaisus, dūmų generatorius) arba kartais tiesiog padegus dūmijančias medžiagas. Dūmų skleidimo įtaisai gali būti tiesiog išmėtomi reikiamose vietose ar gali būti iššaunami (pvz., tankai paprastai turi dūminius granatsvaidžius). Taip pat uždangą gali sudaryti važiuojantis automobilis, tankas ar kita mašina su dūmų generatoriumi, kuri važiuodama paskui save palieka tirštą dūmų juostą.

Dūmų uždanga neleidžia pamatyti, kurie vietoje už uždangos yra galimi taikiniai. Šiuolaikiniai dūmų generatoriai gali sudaryti tokią dūmų uždangą, kuri blokuoja matymą infraraudonojoje spektro juostoje. Dūmų uždanga gali būti sudaroma tokia tiršta, kad blokuoja priešininko naudojamus lazerinius prietaisus – lazerinius taikinio rodiklius ar lazerinius tolimačius.



Image:Smoke screen.jpg|Dūmų uždanga
Image:USS Lexington (CV-2) steams trough smoke screen, February 1929.jpg|Lėktuvnešis USS Lexington plaukia per lėktuvo pastatytą dūmų uždangą (1929 m.)
Image:HMS Fury and HMS Ashanti make smoke.jpg|D.Britanijos laivai *Fury* ir *Ashanti* stato dūmų uždanga mokymuose prieš atidarant Antrąjį frontą Europoje (1942 m.)



## Išnašos

## Nuorodos
Džuangų kalba

**Džuangų kalba** (; ) – džuangų tautos, gyvenančios Kinijoje, kalba. Dauguma kalbančiųjų gyvena Guangsi džuangų autonominiame regione. Džuangų kalba, priklausanti tajų kalbų grupei, yra oficiali šio regiono kalba. 

Standartizuota džuangų kalba paremta *Vumingo srities* (武鸣县) dialektu. *Buji kalba*, laikoma kaip atskira Kinijos kalba, iš tikrųjų yra tik kiek kitokia džuangų kalba forma, vartojama Guidžou provincijos pasienyje. Yra dialektinis kontinuumas tarp džuangų ir buji kalbų.

Džuangų kalba yra toninė kalba. Ji turi šešis tonus atviruose skiemenyse.

Taip pat yra du tonai (aukštas ir žemas) uždaruose skiemenyse.

## Nuorodos
* Omniglot - Džuangų kalba ir abėcėlė
Jociai

**Jociai** – kaimas Tauragės rajono savivaldybėje, 15 km į šiaurės vakarus nuo Tauragės, 6 km į vakarus nuo Mažonų. Į pietryčius nuo kaimo, prie Alangos ir Jūros upių santakos yra didžiulė atodanga – viena iš rajono lankytinų vietų. Saugoma Jocių vinkšna.

## Istorija

Kaime buvęs Jocių dvaras. Dvaro sodyba įkurta 1709 m. Dvarą valdė Mankevičius, po to – jo žentas grafas J. Molis. Mankevičiai dalyvavo 1863–1864 m. sukilime, už tai buvo ištremti į Sibirą.

Dvare buvo plytinė (XIX a.), malūnas, parkas – sodas ir kiti pastatai. Pokario metais pastatus nugriovė tarybiniai kariai, iš gerų rąstų rentė kitus pastatus Tauragėje. Iš dvaro sodybos išliko tik parko – sodo dalis, sodyba užstatyta kolūkio gamybiniu centru.

1915 m. kraštą okupavus vokiečiams, Tauragė stipriai nukentėjo, todėl apskrities centras buvo įkurtas Jocių dvare, o apskritis vadinta Jocių apskritimi.

1922 m. dalis dvaro žemių išdalinta mažažemiams. 1923 m. Jocių dvaro centrą už 80 000 litų nupirko grįžęs iš JAV Jonas Gaižauskas.


JociųAtodanga.JPG|Jocių (Jūros upės) atodanga
Jociai 2.JPG|Trobesiai
Jociai, koplytėlė (link Matiškių piliakalnio).JPG|Mūrinė koplytėlė


## Gyventojai

## Šaltiniai
Markomanai

**Markomanai** buvo germanų gentis, tikriausiai artima svebams ar svevams.

Mokslininkai mano, kad jų pavadinimas galėjo kilti iš:

* Iš seno germaniško žodžio „pasienio regionas“ ir „žmonės“
* Iš Romos atstovo Marko Fabijaus Romano, kuris pabėgo iš Druso legionų per žygį prieš germanus apie 13 m. pr. m. e. ir sutelkė nedarnias germanų gentis į stiprią karinę jėgą (POMOERIVM, vol. 3, 1998). Kitas šaltinis teigia, kad Markas Fabijus Romanas buvo ištremtas už spekuliavimą kviečiais ir nepabėgo iš armijos, bet tas pats šaltinis irgi sieja Marką su markomanais, kai jis buvo tremtyje.

Drusas užpuolė markomanus 9 m. pr. m. e. ir išvijo į dabartinę Bohemijos teritoriją. Ten jų karalius Marobodujus įkūrė galingą karalystę, kurią Augustas laikė grėsme Romai. Bet prieš jam pradedant veikti prasidėjo karas Ilyrijoje. Galiausiai Katualda nuvertė ir ištrėmė Marobodujų 19 m. e. m.

I a. Tacitas savo Germanijos I knygoje 42 eilutėje mini, kad markomanus valdo Romos paskirti karaliai. II a. markomanai priklausė sąjungai su kvadais, vandalais, sarmatais, kuri buvo nukreipta prieš Romos imperiją. Tai sukėlė didelių genčių, galbūt gotų judėjimas. Pagal istoriką Eutropijų, imperatoriaus Marko Aurelijaus pajėgos trejus metus kovojo su markomanų sąjunga Karnunto tvirtovėje Panonijoje. Eutropijus palygino karą su markomanais ir jų sąjungininkais ir Marko Aurelijaus pergalę su Punų karais. Palyginimas tikslus, nes markomanų karai turi persilaužimo tašką ir keletą ryškių romėnų pralaimėjimų. Per karus žuvo du Pretorijų sargybos vadai. Karas prasidėjo 166 m., kai markomanai perėjo sieną tarp Vindobonos ir Karnunto ir įsiveržė palei Noriko ir Panonijos provincijų ribą, nuniokojo Flaviją Solvą ir buvo tik trumpai sustabdyti prieš jiems pasiekiant Akvilėją prie Adrijos jūros. Karas truko iki Marko Aurelijaus mirties 180 m. Paaiškėjo, kad jis tik dalinai buvo sėkmingas Romai ir Dunojus liko imperijos siena visą likusį jos gyvavimą.

Markomanai gavo krikštą valdant karalienei Fritigil (IV a. vidurys), kuri susirašinėjo tuo reikalu su Ambrozijumi iš Milano.

Yra runų abėcėlė, vadinama markomanų runom, bet abejojama, kad jos susijusios su markomanais .

409 m. perėjęs Pirėnus markomanų, kvadų ir burų būrys įsikūrė Galecijos provincijoje (dabar Galisija ir šiaurinė Portugalija), kur jie buvo laikomi *foederati* ir įkūrė Galecijos svebų karalystę. Jos karaliumi tapo Hermerikas. Brakara Augusta (dabar Braga Portugalijoje), anksčiau buvusi Romos Galecijos sostine, tapo Svebų karalystės sostine.
Skuminas Tiškevičius

**Skuminas Tiškevičius** (, apie 1510 m. – 1566 m.) – Lietuvos Didžiosios Kunigaikštystės bajoras, didikas, valstybės ir karinis veikėjas.

## Biografija

Kilęs iš Lietuvos didikų Tiškevičių giminės, Skumino šakos pradininkas. Tėvas Levas Tiškevičius. 
## Šeima
1534 m. vedė, žmona Marina Meleško, vaikai Dimitras Tiškevičius (*Dymitr Tyszkiewicz*), Teodoras Tiškevičius (*Teodor Tyszkiewicz*), Magdalena Tiškevičiūtė (*Magdalena Tyszkiewicz*, vyrai: Ivanas Chreptavičius, Kierdėjus Lipskis), Olena Tiškevičiūtė (*Olena Tyszkiewicz*, vyras Ivanas Krošinskis), Fabiana Tiškevičiūtė (*Fabiana Tyszkiewicz*, vyrai Tuchanovskis, Podašovskis, Jonas Baka).

## Valstybės tarnyba

1559 m. Černobylio seniūnas, Lietuvos dvaro maršalka.

## Šaltiniai

## Nuorodos
Los Andželo policijos departamentas

**Los Andželo policijos departamentas** () – policijos departamentas Los Andžele, Kalifornijoje. Įkurtas 1853 m. ir tuomet vadinosi **Los Andželo reindžeriai**. 2018 m. duomenimis, departamente dirbo daugiau kaip 9000 policijos pareigūnų bei apie 3 000 civilių darbuotojų. LAPD veikia 1290 km² teritorijoje, kurioje gyvena apie 4 mln. žmonių.

LAPD vaizduotas daugybėje filmų, romanų ir televizijos laidų. Los Andželo policijos departamentas susiduria su kontroversijomis dėl rasizmo, policijos pareigūnų brutalumo ir korupcijos.

## Išnašos
Dimitras Tiškevičius

**Dimitras Tiškevičius** (, apie 1546 m. – 1609 m.) – Lietuvos Didžiosios Kunigaikštystės bajoras, didikas, Abiejų Tautų Respublikos valstybės ir karinis veikėjas.

## Biografija

Kilęs iš Lietuvos didikų Tiškevičių giminės, Skumino šakos pradininkas. Tėvas Skuminas Tiškevičius, motina Marina Meleško.
## Šeima
Pirmoji žmona Sofija Volska, bet su ja vaikų neturėjo. 1598 m. vėl vedė, žmona Hana Masalska (*Hanna Massalska*), vaikai Jurgis Tiškevičius I (*Jerzy Tyszkiewicz*), Magdalena Tiškevičiūtė (*Magdalena Tyszkiewicz*, vyras Stanislovas Nininskis), Hana Tiškevičiūtė (*Olena Tyszkiewicz*, vyras Kristupas Sirutis)

## Valstybės tarnyba

1576 m. Minsko seniūnas, Kijevo pakamaris, Lietuvos dvaro maršalka, Ukrainos karališkųjų dvarų raštininkas.

## Šaltiniai

## Nuorodos
Spaudos konferencija

**Spaudos konferencija** – renginys, į kurį komunikuojančios organizacijos (valstybės, privačios ar viešosios įmonės, įstaigos) atstovai ar pavieniai asmenys kviečia žiniasklaidos atstovus (žurnalistus, redaktorius) norėdami pranešti naujienas, išreikšti savo nuomonę ir atsakyti į žurnalistų klausimus.

Dažniausiai organizatoriai žurnalistams paruošia specialią medžiagą (pavyzdžiui, pranešimą žiniasklaidai), susijusių dokumentų kopijas ir kt. Už spaudos konferencijoje pateiktą informaciją ir nuomones atsako rengėjai.

Itin svarbiais atvejais radijo ir televizijos stotys spaudos konferencijas transliuoja tiesiogiai.

## Šaltiniai

* Žurnalistikos enciklopedija, 1997 Vilnius
Jurgis Tiškevičius I

**Jurgis Tiškevičius** (, 1600 m. – 1686 m.) – Lietuvos Didžiosios Kunigaikštystės bajoras, didikas, Abiejų Tautų Respublikos valstybės veikėjas.

## Biografija

Kilęs iš Lietuvos didikų Tiškevičių giminės, Skumino šakos. Tėvas Dimitras Tiškevičius, motina Hanna Michailovnos Masalska.

## Šeima
Žmona Marijona Uniechovska (*Marianna Uniechowska*), sūnus Kazimieras Tiškevičius

## Valstybės tarnyba

Vilniaus tijūnas, Obelių seniūnas.

## Šaltiniai

## Nuorodos
Levas Tiškevičius

**Levas Tiškevičius** (, ; 1490 m. – 1515 m.) – Lietuvos Didžiosios Kunigaikštystės bajoras, didikas, valstybės ir karinis veikėjas.

## Biografija

Kilęs iš Kijevo bajoro Kaleniko Miškovičiaus šeimos, Lietuvos didikų Tiškevičių giminės Logoisko šakos pradininkas. Tėvas Tiška. Broliai Borisas Tiškevičius, Bazilis Tiškevičius, Gavrila Tiškevičius, Mykolas Tiškevičius. Sūnus Skuminas Tiškevičius.

## Valstybės tarnyba

1508 m. karaliaus dvariškis.

## Šaltiniai

## Nuorodos
Mykolas Tiškevičius

**Mykolas Tiškevičius** () – XVI a. Lietuvos Didžiosios Kunigaikštystės bajoras, didikas, valstybės ir karinis veikėjas.

## Biografija

Kilęs iš Kijevo bajoro Kaleniko Miškovičiaus šeimos, didikų Tiškevičių giminės. Tėvas Tiška. Broliai Borisas Tiškevičius, Levas Tiškevičius, Bazilis Tiškevičius, Gavrila Tiškevičius.

Pusbrolis – Mykolas Tiškevičius.

## Šeima
1533 m. vedė, žmona Petronėlė, sūnus Jurgis Mykolas Tiškevičius

## Valstybės tarnyba

1523 m. karaliaus dvariškis, 1531 m. Lietuvos lauko etmonas, 1538 m. Krymo chano sulaikytas, grįžo 1540 m.

Pasak Igno Jonyno, jam yra priskiriamas Mykolo Lietuvio slapyvardžiu pasirašytas ir 1550 m. išleistas veikalas „Apie totorių, lietuvių ir maskvėnų papročius“ (, lietuvių kalba išleistas 1966 m.)

## Šaltiniai

## Nuorodos
Kazimieras Tiškevičius

**Kazimieras Tiškevičius** (, apie 1640 m. Vilniuje – 1701 m.) – Lietuvos Didžiosios Kunigaikštystės bajoras, didikas, Abiejų Tautų Respublikos valstybės veikėjas.

## Biografija

Kilęs iš Lietuvos didikų Tiškevičių giminės, Skumino šakos. Tėvas Jurgis Tiškevičius I, motina Marija Uniechovska.
## Šeima
Žmona nuo 1680 m. Ona Oginskaitė (*Anna Ogińska*, 1646–1752 m., Jono Oginskio duktė), sūnūs Juozapas Skuminas Tiškevičius, Jurgis Kazimieras Skuminas Tiškevičius

## Valstybės tarnyba

Karaliaus rūmų dvariškis, 1687 m. Starodubo seniūnas.

## Šaltiniai

## Nuorodos
Ricky Martín

**Enrique Martín Morales** (dar žinomas kaip *Ricky Martín*, g. 1971 m. gruodžio 24 d. San Chuane, Puerto Rikas) – pop dainininkas, Grammy apdovanojimo laimėtojas.

Solo karjerą pradėjo 1991 m. Jau pardavė 34 mln. albumų visame pasaulyje.

## Diskografija

* 1991 m. „Ricky Martin“
* 1993 m. „Me Amaras“
* 1995 m. „A Medio Vivir“
* 1998 m. „Vuelve“
* 1999 m. „Ricky Martin“
* 2000 m. „Sound Loaded“
* 2003 m. „Almas del Silencio“
* 2005 m. „Life“
* 2011 m. „Music + Soul + Sex“
Mafia II

**Mafia II** – veiksmo ir nuotykių kompiuterinis žaidimas; „“ tęsinys. Antrasis „Mafia“ serijos žaidimas. Žaidimą sukūrė „2K Czech“, o 2010 m. rugpjūčio 24 d. išleido „2K Games“. Žaidimas pirmiausia išleistas Microsoft Windows, Xbox 360 bei PlayStation 3, vėliau ir Mac OS X, PlayStation 4 bei Xbox One platformoms.

Žaidimo veiksmas vyksta 1945–1950 m., fiktyviame *Empire Bay City* mieste. Pasakojama Sicilijos mafiozo ir karo veterano *Vito Scaletta* istorija, jo vaidmuo miesto mafijos šeimų kovoje dėl valdžios ir bandymai grąžinti tėvo skolas bei užsitikrinti sau geresnį gyvenimą.

## Išnašos

## Nuorodos
* Oficiali svetainė
* Mafia II Lietuvos fanų puslapis
Teodoras Tiškevičius

**Teodoras Tiškevičius** (, 1538–1618 m.) – Lietuvos Didžiosios Kunigaikštystės bajoras, didikas, Lelijos herbo grafas, Abiejų Tautų Respublikos valstybės ir karinis veikėjas.

## Biografija

Kilęs iš rusėnų didikų Tiškevičių giminės Skumino šakos. Tėvas Skuminas Tiškevičius, motina Marina Meleško. Brolis Dimitras Tiškevičius.

## Šeima
Vedė Kateriną, Lietuvos lauko raštininko Teodoro Liackio dukterį. Sūnus Jonušas Skuminas Tiškevičius.

## Valstybės tarnyba

1576 m. Lietuvos dvaro paiždininkis, 1581–1610 m. Breslaujos seniūnas, 1586–1590 m. Lietuvos didysis iždininkas, 1590–1618 m. Naugarduko vaivada, 1608–1615 m. Gardino seniūnas.

1597 m. tapo unitu ir juos globojo.

## Šaltiniai

## Nuorodos

|-
James Clerk Maxwell

**Džeimsas Klarkas Maksvelas** (; 1831 m. birželio 13 d. – 1879 m. lapkričio 5 d.) – škotų fizikas ir matematikas.

Sukūrė elektromagnetinio lauko teoriją, suformuluotą keliomis matematinėmis lygtimis. Jomis remdamasis, padarė išvadą, kad kintamasis elektrinis laukas ir kintamasis magnetinis laukas yra glaudžiai tarpusavyje susiję ir kartu sudaro elektromagnetinę bangą, sklindančia šviesos greičiu. Paskelbė darbų iš molekulinės kinetinės, dujų teorijos, optikos, tamprumo teorijos, sukūrė fizikinių prietaisų.

Buvo vedęs, bet vaikų neturėjo. Mirė nuo vėžio.

## Mokslinis palikimas

### Elektromagnetizmas

Apie 1862 m., dėstydamas Karališkajame koledže, Maksvelas suskaičiavo, kad elektromagnetinio lauko sklidimo greitis yra apytiksliai lygus šviesos greičiui. Dirbdamas toliau prie šios problemos Maksvelas lygtimis parodė, kad egzistuoja elektromagnetinės bangos, kurios juda per tuštumą.

Jo garsiosios lygtys pirmą kartą pasirodė knygoje „Traktatas apie elektrą ir magnetizmą“, kurį rašė 8 metus, o atspausdino 1873 m.

### Kinetinė teorija ir termodinamika

Maksvelas taip pat tyrė dujų kinetinę teoriją, tarp 1859 ir 1866 jis sukūrė teoriją apie dujų dalelių greičių skirstinius, kurią vėliau apibendrino Liudvigas Bolcmanas.
Dirbdamas prie termodinamikos, sugalvojo mintinį eksperimentą, Maksvelo demoną, kur antrasis termodinamikos dėsnis yra pažeistas, nes yra įsivaizduojama būtybė, kuri rūšiuoja daleles pagal jų energiją.

## Šaltiniai

## Nuorodos
* Džeimso Klarko Maksvelo darbai Project Gutenberg tinklalapyje (anglų k.)
Jonušas Skuminas Tiškevičius

**Jonušas Skuminas Tiškevičius** (, 1572 m. – 1642 m. spalio 24 d. Vilniuje) – Lietuvos Didžiosios Kunigaikštystės bajoras, didikas, Abiejų Tautų Respublikos valstybės ir karinis veikėjas.

## Biografija

Kilęs iš Lietuvos didikų Tiškevičių giminės Skumino šakos. Tėvas Teodoras Tiškevičius, motina Kotryna Lacka.
## Šeima
1595 m. vedė, žmona Barbora Naruševičiūtė (*Barbara Naruszewicz*, 1580–1627), duktė Kotryna Eugenija Tiškevičiūtė (*Katarzyna Eugenia Tyszkiewicz*, 1595–1641, jos vyrai: Janas Rakovskis, Jonušas Višnioveckis, Aleksandras Liudvikas Radvila). 1630 m. vedė Sofiją Zamiechovską (?-1635)

Studijavo Padujos universitete. 1619 m. benediktinams dovanojo posesiją Gardine.

## Valstybės tarnyba

1610 m. Lietuvos didysis raštininkas, 1621–1626 m. Mstislavlio vaivada, 1626–1640 m. Trakų vaivada, 1640–1642 m. Vilniaus vaivada. Be to, Breslaujos, Jurbarko, Naugarduko seniūnas.

1625 m. prie Joniškio ir Mintaujos kovėsi su švedais.

## Šaltiniai

## Nuorodos

|-
Apversta piramidė

**„Apversta piramidė“** – toks informacinės žurnalistikos kūrinių rašymo būdas, kai aktualiausias, reikšmingiausias faktas pateikiamas pirmoje pastraipoje, o paskui įvykis detalizuojamas pagal detalių, faktų svarbumą, todėl piramidė ir yra „apversta“ – pabrėžiama pirmiausia perduodamos informacijos svoris ir jo mažėjimas einant į pabaigą. Apversta piramidė grafiškai parodo informacijos svorį, tačiau tekstas, atvirkščiai, pradžioje turi būti taupus, o paskui plėstis. Todėl žurnalisto teksto kompoziciją galime pavaizduoti ir kaip paprastą piramidę.

Šitaip dėliojant informaciją pirmiausia atkreipiamas dėmesys į tai, kas svarbiausia, todėl ji greitai pastebima, o esmė visada pirmoje eilutėje. Tai patogu ir skaitytojui ar žiūrovui. Jei jis dėl kokių nors priežasčių neperskaitys ar neišklausys teksto iki galo, tai, kas svarbiausia, jau bus sužinojęs. Griežtas komponavimas palengvina klausimą/skaitymą, nes visi tekstai dėliojami įprasta tvarka, prie kurios įprantama. Be to, ši rašymo forma padeda auditorijai kuo greičiau sužinoti, kas įvyko, ar verta skaityti/klausyti. Dėl šio rašymo būdo palengvėja ir redaktoriaus darbas, nes žurnalisto tekstas gali būti trumpinamas, išbraukiant paskutinius sakinius, o teksto esmė vis tiek liks.

Tokia informacijos piramidė statoma iš eilės atsakant į klausimus: kas? kur? kada? kaip? kodėl?

## Šaltiniai
* Žurnalistikos enciklopedija, 1997 Vilnius
Stateno sala

**Stateno sala** () – pietvakarinėje dalyje esantis vienas iš penkių Niujorko miesto rajonų. Tai mažiausiai gyventojų turintis miesto rajonas. Rajono ribos sutampa su **Ričmondo apygarda**, iki 1975 m. rajonas oficialiai vadintas **Ričmondo rajonu**. Rajono teritorija yra saloje Niujorko įlankoje. Geografiškai labiausiai nutolęs miesto rajonas. Nuo Naujojo Džersio valstijos skiria Arthur Killo ir Kill Van Kullo sąsiauris, nuo kitos Niujorko miesto dalies – Niujorko įlanka. Kadangi Stateno saloje gyvena 476 tūkst. gyventojų, jis dažnai vadinamas „užmirštuoju rajonu“.

Salą su Bruklinu (Long Ailando sala) jungia Verrazano-Narrowso tiltas, tarp Stateno salos ir Manhatano salos kursuoja keltas. Yra Niujorko ir kitų universitetų fakultetai, Ričmondo istorijos miestas (muziejus po atviru dangumi), meno, istorijos ir kiti muziejai, Grinbelto parkas (didžiausias Niujorke), botanikos ir zoologijos sodai.

## Istorija
1630 m. saloje pradėjo kurdintis olandų kolonistai, kurie čia 1661 m. įkūrė gyvenvietę. 1898 m. Stateno sala prijungta prie Niujorko.

## Išnašos
Nanto ediktas

**Nanto ediktas** − Prancūzijos karaliaus Henriko IV pasirašytas ediktas (įsakas) 1598 m. birželio 13 d. Nante, pasibaigus hugenotų karams.

Šiuo ediktu hugenotai gavo tikėjimo laisvę ir politines teises, galėjo atlikinėti apeigas miestuose (išskyrus Paryžių ir kelis kitus miestus), savo pilyse, kai kuriuose kaimuose, bet dominuojanti religija liko katalikybė.

Hugenotų bylas nagrinėjo ypatingieji rūmai, įsteigti prie Paryžiaus, Tulūzos, Bordo, Grenoblio parlamentų.

Pagal slaptus papildomus *Nanto edikto* straipsnius hugenotai gavo 100 tvirtovių su karinėmis įgulomis, teisę turėti kariuomenę. Tai sukėlė popiežiaus, katalikų dvasininkijos ir parlamentų priešiškumą. Po 1621 − 1629 m. karaliaus karo su hugenotais slaptieji straipsniai buvo panaikinti, o vėliau, 1685 m. spalio 18 d. Liudvikas XIV Fontenblo ediktu panaikino *Nanto ediktą*, ir Prancūzijoje prasidėjo hugenotų persekiojimas.


Image:Henry IV of france by pourbous younger.jpg|Prancūzijos karalius Henrikas IV (*Frans Pourbus* Jaunesniojo paveikslas)
Image:Louis XIV of France.jpg|Prancūzijos karalius Liudvikas XIV
Lahoiskas

**Lahòiskas**  (; arba ***Logoiskas***, ) – miestas vidurio Baltarusijoje, 36 km į šiaurę-šiaurės rytus nuo Minsko; rajono centras. Per miestą eina respublikinė automagistralė M3 (Minskas-Vitebskas). Apylinkėse aptiktas Lahoisko krateris.

## Istorija

Gyvenvietė žinoma nuo XI a. Likę dvi XI–XIII a. senovinės gyvenvietės. 1505 m. gyvenvietę sudegino totoriai. Miestas pradėjo augti, kai 1567 m. Bazilis Tiškevičius čia įkūrė Lahoisko ordinaciją ir jame įsikūrė viena gausiausių Tiškevičių giminės šakų. XIX a. Tiškevičiai dvaro vietoje ant upės kranto pasistatė rūmus, kurie sugriauti Antrojo pasaulinio karo metais. Pagrindinė peizažinio parko alėja nuo rūmų vedė į pagrindinę miestelio gatvę ir baigėsi turgaus aikšte. XIX a. Lahoiskas buvo miestelis ir dvarvietė, Barysavo apskrities Lahoisko valsčiaus centras.

1938 m. gavo miesto tipo gyvenvietės, 1998 m. – miesto teises.

## Galerija

Lohojsk.jpg|Napoleonas Orda, Tiškevičių rūmai
Belarus-Lahoisk-Ruins of Tyshkievich Manor-1.jpg|Tiškevičių rūmų griuvėsiai


## Šaltiniai

* Lahoisko svetainė
* Nuotraukos
Meddle

**„Meddle“** – šeštasis studijinis grupės Pink Floyd progresyvaus roko albumas, išleistas 1971 m. lapkričio 13 d. JAV. Jungtinėje Karalystėje šis albumas išleistas 1971 m. spalio 30 d. Albumas pasiekė 3 vietą angliškame dainų dešimtuke ir 70 vietą JAV.

## Kilmė
Daugelis mano, kad šis albumas, kuriame grupė pirmą kartą parodė savo temperamentą, yra Deivido Gilmoro augančio pasitikėjimo savo talentu, atspindys. Šis albumas  susideda iš dviejų muzikinių poemų ir keturių standartiškų dainų, pirmą kartą įrašytų 16 magnetofono juostos takelių. Įrašai buvo atliekami „AIR Studios“, EMI „Abbey Road Studios“ ir „Morgan Sound“ įrašų studijose, bei pas Ričardą Raitą namuose, virtuvėje. Šio albumo išskirtinis kūrinys: 23,5 minučių „Echoes“ (), užimantis visą plokštelės antrą pusę. Tai studijinio įrašo montažo su daugiau nei dvidešimt melodijų, improvizacijų, garso efektų ir muzikinių temų rezultatas. Iš pradžių fragmentams buvo duoti pirminiai pavadinimai „Niekas, dalys 1-24“ *([[Anglų kalba|en.:]] Nothing, Parts 1-24)*. Darbo eigoje šie fragmentai įgavo savus pavadinimus: „The Son of Nothing“, „The Return of the Son of Nothing“ ir pan. Klausantis koncertinių įrašų, supranti publiką, kuri nenorėjo, kad baigtųsi „Echoes“  muzika su savais efektais ir garsais. „Echoes“ kūrinys panaudotas ir filme „Pink Floyd: Live at Pompeii“, kur atliekamos dvi jo dalys.

## Albumo viršelis
Albumo viršelis dar vienas S. Torgersono dizaino studijos „Hipgnosis“ kūrinys – paršelio ausis po vandeniu, kuriuo nuo lašančių lašų sklinda ratilai. Jie ir įprasmina „aidą“, pagrindinį albumo kūrinį.

## Dainų sąrašas
[300px|right|thumb|[1971 m. UK Harvest išleista „Meddle“ plokštelė (LP)]]
;Pirma pusė
# „One of These Days“ (David Gilmour, Nick Mason, Roger Waters, Richard Wright) – 5:57
# „A Pillow of Winds“ (David Gilmour, Roger Waters) – 5:10
# „Fearless“ (David Gilmour, Roger Waters) – 6:08
# „San Tropez“ (Roger Waters) – 3:43
# „Seamus“ (David Gilmour, Nick Mason, Roger Waters, Richard Wright) – 2:15

;Antra pusė
# „Echoes“ (David Gilmour, Nick Mason, Roger Waters, Richard Wright) – 23:29

## Populiariausių įrašų sąrašas

## Atlikėjai
* Deividas Gilmoras – gitara, bosinė gitara („One of These Days“), vokalas („A Pillow of Winds“, „Fearless“, „Seamus“ ir „Echoes“), armonikėlė („Seamus“)
* Rodžeris Votersas – bosinė gitara, ritminė gitara ir pagalbinis vokalas („Fearless“), vokalas ir gitara („San Tropez“)
* Ričardas Raitas – klavišiniai, pianinas, sintezatorius ir vokalas („Echoes“)
* Nikas Meisonas – būgnai, mušamieji instrumentai, efektai ir frazė („One of These Days“)
* Šuo vardu *Seamus* – kaukimas („Seamus“)
Nėjus

**Nėjus** (, ) – didžiausias gėlavandenis ežeras Šiaurės Airijoje (Jungtinė Karalystė) ir visose Britų salose. Nėjaus ežero plotas yra 392 km², jis yra vienas iš 40 didžiausių ežerų Europoje. Apie 30 km ilgio ir 15 km pločio, esantis 30 km į vakarus nuo Belfasto. Ežero pakrantės yra lėkštos, vidutinis jo gylis yra 9 m, giliausia vieta 25 m.
Aganaso ežeras

**Aganasas** () – ežeras Kazachstane, Astanos srityje. Ežeras yra 348 metrų aukštyje.

## Nuorodos
* Aganaso žemėlapis
Būsenų diagrama

**UML būsenų diagrama** () – viena iš UML () diagramų tipų, vaizduojanti svarbiausias verslo ar veiklos sistemos būsenas, bei tų būsenos kitimą toje pačioje sistemoje. Ji nusako objektų būsenas ir jų pasikeitimus laike. Būsenos diagrama žingsnis po žingsnio atvaizduoja verslo ir operatyvinius sistemos komponentų srautus. Ji parodo visapusišką kontrolės srautą.
Briugė

**Briugė** – miestas šiaurės vakarų Belgijoje, prie Šiaurės jūros; V. Flandrijos provincijos centras. Svarbus susisiekimo mazgas, jūrų uostas (avanportai – Zebriugė ir Ostendė), laivybos kanalai Briugė–Zebriugė, Briugė–Ostendė, Briugė–Gentas. Išvystyta metalo apdirbimo, mašinų, chemijos, maisto, tekstilės pramonė. Yra Nyderlandų meno muziejus, dailės galerija, Deimantų muziejus, Jano Van Eiko muziejus.

## Pavadinimo kilmė

Miesto vardas tikriausiai kilęs nuo žodžio *bryggja*, reiškiančio uostą, priplaukimo vietą. Flamandiškai "brugge" reiškia "tiltas". Semamiestis įsikūręs kanalais apjuostoje dirbtinėje saloje ir į miestą anksčiau buvo galima patekti tik per tiltus ir tiltų galuose įrengtus vartus.

## Istorija

Briugė žinoma nuo VII amžiaus. XI–XIV a. tai buvo vienas didžiausių Europoje amatų ir tarptautinės prekybos centras. XV a. čia gyveno, kūrė, mirė ir palaidotas garsusis Šiaurės renesanso tapytojas Janas Van Eikas. Briugės muziejuje yra eksponuojami keli jo žymesnių darbų. 2002 m. Briugė buvo Europos kultūros sostinė.

## Architektūra

Briugės miesto centras išsiskiria išlikusia klestėjimo laikus menančia viduramžių architektūra. Išskirtinis išplanavimo bruožas – žiedu miestą supančių tarpusavyje susisiekiančių kanalų sistema, dėl kurios Briugė dažnai vadinama „Šiaurės Venecija“. Senamiesčio siluete dominuoja XIII–XVI a. Švč. Mergelės Marijos bažnyčia, kurios 122 m aukščio varpinės bokštas yra laikomas antruoju aukščiausiu plytų bokštu pasaulyje. Jos dešiniajame altoriuje yra Mikelandželo „Madonos su kūdikiu“ skulptūra. Didžiojoje rinkos aikštėje yra vienas miesto simbolių – nuo XIII a. stovinti varpinė. Briugės rotušės aikštės kampe yra bene geriausiai Flandrijoje išlikusi romaninės architektūros Švč. Jėzaus Kraujo Bazilika. Nuo 2000 m. Miesto centras priklauso Pasaulio paveldui.

## Sportas
### Futbolas

Mieste 2000 m. vyko XI Europos futbolo čempionatas. Žymiausi miesto klubai:
* Cercle Brugge KSV
* Club Brugge KV
Agaštykolio ežeras

**Agaštykolis** – ežeras Kazachstane, pietinėje Kustanajaus srities dalyje. Ežeras yra 136 metrų aukštyje. Ežeras dažnai nusenka. Netoli teka Turgajaus upė.

## Nuorodos
* Agaštykolio žemėlapis
Gentas

**Gentas** – vakarų Belgijos miestas, esantis prie Šeldos upės, prie Gento–Ostendės kanalo; R. Flandrijos provincijos centras. Susisiekimo mazgas, didelis uostas. Nuo senovės žinomas kaip tekstilės pramonės centras, taip pat išvystyta mašinų, chemijos, naftos, baldų, maisto pramonė, gėlininkystė.

Mieste veikia universitetas, dailės menų muziejus, archeologijos muziejus. Išlikę Flandrijos grafų pilis *Gravensteen* (1180–1200 m.), gotikinė katedra (XIII–XVI a., su brolių van Eikų „Gento altoriumi“), miesto bokštas (XII–XIV a.).

## Istorija

Gentas minimas nuo VII amžiaus.

1913 m. čia vyko Pasaulinė paroda.

## Sportas
### Futbolas
* KAA Gent
* KRC Gent-Zeehaven
Neopagonybė

**Neopagonybė**, arba **naujoji pagonybė** – terminas, kuriuo apibūdinama daug įvairių naujųjų religijų, ypač tos, kurios vienaip ar kitaip susijusios ar remiasi senosiomis religijomis, apibrėžiamomis kaip pagoniškos. Neopagoniškos tradicijos pasižymi didele įvairove. Kai kurių neopagonių tikėjimai yra šiuolaikinės kilmės, kiti stengiasi atkurti, rekonstruoti istorines pagonybės formas arba teigia, kad tradicija nenutrūko ir tęsiasi iki šių dienų.

Neopagonybė yra šių laikų fenomenas, išsivystęs iš XIX amžiaus romantinių judėjimų.

## Terminologija
Žodis *pagonis* kilęs iš lotyniško *paganus*, reiškiančio „kaimietį“, „iš kaimo“. Plintant krikščionybei, miestai greičiau perėjo prie šios religijos, tačiau kaimo vietovėse senieji papročiai išsilaikė ilgiau. Todėl „paganus“ įgavo neigiamą reikšmę ir imtas vartoti apibūdinant politeistines religijas, kurių vis dar laikėsi neišsilavinę valstiečiai.

Terminą „neopagonis“ vartoja ir akademikai, ir patys šių religijų išpažinėjai. Žodis „pagonis“ vis dar taikomas „nereligingam“, „nuo tikrojo tikėjimo nukrypusiam“ žmogui įvardyti, tačiau kai kurios neopagonių grupės stengiasi suteikti jam neutralų atspalvį. Įvardijant šiuolaikines religines grupes „neopagoniškomis“, galima atskirti jas nuo istorinių, senųjų grupių. Tačiau šio termino vengia vadinamieji „rekonstrukcionistai“ – tie, kurie stengiasi atkurti ir atgaivinti senąsias istorines religijas. Jie dažniau vartoja žodžius „politeistai“, „gamtameldžiai“, „senojo tikėjimo atstovai“ ir įvairius specifinius tikėjimo išpažinėjus žyminčius terminus. Dalis rekonstrukcionistų nenori būti priskiriami prie neopagonių.

## Istorija
Neopagonybės ištakos siekia renesansą, kai buvo iš naujo susidomėta graikų ir romėnų religijomis. XVIII a. pabaigoje prasidėjus romantiniams judėjimams, atgyja susidomėjimas literatūra senosiomis germanų kalbomis, o XIX a. – ir germanų religijomis bei vikingų kultūra (britų salose ir Skandinavijoje). Vokietijoje išaugo tautinis *Völkisch* judėjimas. Neopagonybės iškilimui įtakos turėjo ir romantikų susidomėjimas folklorine medžiaga bei okultizmu ir nacionalizmo bangos

## Išnašos
Darbuotojų motyvavimas

**Darbuotojų motyvavimas** – poveikis dirbantiesiems, nukreipiantis ir išsaugojantis žmones bei jų elgesį; tokio poveikio priemonė. 

Darbuotojų motyvavimas viena iš trijų sunkiausių užduočių su kuriomis susiduria darbdavys, norėdamas sėkmingai valdyti verslą. Darbuotojų motyvavimas gali būti tiesioginiame konflikte su darbdavio naudojamomis kontrolės priemonėmis. Dubin (1958) apibrėžia motyvaciją, kaip „kažką kas pastūmėja žmogų veikti ir stūmėja ištisai, jei jau veikla prasideda.

## Priemonės
Gali būti taikomos įvairios darbuotojų motyvavimo priemonės:
* Atlyginimas (piniginis);
* Papildomos atostogų dienos (pvz., kaip atlygis už gerai atliktą užduotį, ar ilgą gerą darbą)
* Premijos ir/ar priedai prie atlyginimų
* Įvertinimo pažymėjimo priemonės (pvz., garbės raštai, padėkos)
* Kelionės išlaidų iš/į darbą kompensavimas arba atvežimas į darbą įmonės transportu
* Papildomas (darbdavio apmokamas) sveikatos draudimas
* Papildomas (darbdavio apmokamas) pensijų kaupimas
* Papildomas (darbdavio apmokamas) gyvybės draudimas
* Darbdavio apmokamos sveikatingumo paslaugos (pvz., apsilankymas sanatorijoje) 
* Sudaroma galimybė mokytis, studijuoti 
* Darbdavys sumoka už Jūsų, studijas, ar kvalifikacijos kėlimo kursus
* Lankstus darbo grafikas
* Kita 

## Šaltiniai
*Wood, J, Wallace, J, Zeffane, R, CHampan, J, Fromholtz, M, Morrison V(2004), Organisational Behaviour:A global perspective, 3rd edition, John Wiley and Sons, QLD, Australia.p 355-357.
Žaksyalakolis

**Žaksyalakolis** (, ) – ežeras Kazachstane, šiaurvakarinėje Kustanajaus srities dalyje. Ežeras yra nutolęs apie 45 km nuo Kustanajaus.

## Nuorodos
* Wikimapia
Kopa (reikšmės)

Žodis **kopa** reiškia:

* kopa – smėlio kalva;
* Kopa (serija) – knygų serija
** Kopa – Frank Herbert knyga, pirmoji serijoje
* Kopa – pagal Frank Herbert knygą pastatytas rež. David Lynch filmas
* Kopa – pagal Frank Herbert knygos pirmąją pusę pastatytas Denis Villeneuve filmas
* Kopa – ežeras Kazachstane;
* kopa – senovėje vartota graikų abėcėlės raidė.
* KOPA () – danų pasipriešinimo Vokietijai organizacija
Jurgis Tiškevičius Logoiskis

**Jurgis Tiškevičius Logoiskis** (, 1518–1576 m.) – SJ, Lietuvos Didžiosios Kunigaikštystės bajoras, didikas, Lelijos herbo grafas, valstybės ir karinis veikėjas.

## Biografija

Kilęs iš Lietuvos didikų Tiškevičių giminės Logoisko šakos. Tėvas Bazilis Tiškevičius. Motina Aleksandra Čartoryska. Broliai Kalenikas Tiškevičius, Eustachijus Tiškevičius Logoiskis, Eustachijus Serafimas Tiškevičius, Nastasija Tiškevičiūtė
## Šeima ir vaikai
1547 m. vedė Haną Kotovič (*Hanna Kotowicz*, žmonos pirmasis vyras Jonas Abramovičius *Jan Abramowicz*). Vaikai Teodoras Frederikas Tiškevičius Logoiskis, dvi dukterys, Martynas Tiškevičius Logoiskis, Aleksandra Tiškevičiūtė.

1571 m. vedė vėl, antroji žmona Teodora Valavičiūtė (*Teodora Wołłowicz*), vaikai Petras Tiškevičius Logoiskis, Jonas Eustachijus Tiškevičius Logoiskis, Aleksandras Tiškevičius Logoiskis (1571–1610 m., karaliaus setretorius), Jurgis Tiškevičius Logoiskis (1571–1625 m. jėzuitas)

Volkovysko valdytojas.

## Valstybės tarnyba

1550 m. karaliaus dvariškis, nuo 1564 m. Vilkmergės seniūnas, 1566 m. karaliaus dvaro maršalka, 1566 m. Bresto vaivada.

## Šaltiniai

## Nuorodos

|-
Teodoras Frederikas Tiškevičius Logoiskis

**Teodoras Frederikas Tiškevičius Logoiskis** (, 1549 m. Breste – 1621 m. Breste) – Lietuvos Didžiosios Kunigaikštystės bajoras, didikas, Lelijos herbo grafas, valstybės ir karinis veikėjas.

## Biografija

Kilęs iš Lietuvos didikų Tiškevičių giminės Logoisko šakos. Tėvas Jurgis Tiškevičius Logoiskis. Motina Hana Kotovič. Broliai Martynas Tiškevičius Logoiskis, Petras Tiškevičius Logoiskis, Jonas Eustachijus Tiškevičius Logoiskis, Aleksandras Tiškevičius Logoiskis, Jurgis Tiškevičius Logoiskis
## Šeima
1588 m. vedė kunigaikštytę Sofiją Zaslavską (*Zofia Zasławska*), Jonušo Zaslavskio Ostrogiškio (*Janusz Zasławski-Ostrogski*) dukterį. Vaikai:
* Jonušas Tiškevičius Logoiskis,
* Samuelis Tiškevičius Logoiskis (1588-apie 1620 m.)
* Jeronimas Tiškevičius Logoiskis (apie 1590-apie 1620 m.)
* Barbora Tiškevičiūtė, Kristina Tiškevičiūtė (*Krystyna Tyszkiewicz Łohojska*, g. 1588 m., vyras Jan Jelec).

## Šaltiniai

## Nuorodos
Martynas Tiškevičius Logoiskis

**Martynas Tiškevičius Logoiskis** (, 1547 m. Breste – 1631 m.) – Lietuvos Didžiosios Kunigaikštystės bajoras, didikas, Lelijos herbo grafas, valstybės ir karinis veikėjas.

## Biografija

Kilęs iš Lietuvos didikų Tiškevičių giminės Logoisko šakos. Tėvas Jurgis Tiškevičius. Motina Hana Kotovič. Broliai Teodoras Frederikas Tiškevičius Logoiskis, Petras Tiškevičius Logoiskis, Jonas Eustachijus Tiškevičius Logoiskis, Aleksandras Tiškevičius Logoiskis, Jurgis Tiškevičius Logoiskis
## Šeima
1588 m. vedė Eleonorą Chalecką. Vaikai Filonas Tiškevičius Logoiskis (Minsko žemės teisėjas, vaikų neturėjo), Juozapas Tiškevičius Logoiskis, Elžbieta Tiškevičiūtė (*Elżbieta Tyszkiewicz Łohojska*, vyras *Wojciech Kąsowski*), Elena Tiškevičiūtė

## Valstybės tarnyba
1589 m. Karūnos maršalka, 1582 m. Minsko vaitas.

## Šaltiniai

## Nuorodos
Žukėjaus ežeras

**Žukėjus** (, ) – ežeras Kazachstane, Astanos srityje. Prie ežero yra Žukėjaus gyvenvietė.

## Nuorodos
* Wikimapia
Obscured by Clouds

**„Obscured by Clouds“** – septintas grupės Pink Floyd progresyvaus roko albumas, išleistas 1972 m. birželio 3 d. Albumas pasiekė 6 vietą angliškame dainų dešimtuke ir 46 vietą JAV.

## Kilmė
Albumas išleistas kaip muzika B. Šrioderio (Barbet Schroeder)  filmui „La Vallée“. Albumas įrašytas mažiau kaip per dvi savaites Prancūzijoje „Chateau d’Herouville“  pilies studijoje netoli Paryžiaus. Albume esantys kūriniai skiriasi nuo kino filme panaudotų trumpų kūrinių ištraukų. Video kasetę galima buvo įsigyti tik Prancūzijoje, nes filmas prancūzų kalba. Tai nelabai mėgėjams žinomas Pink Floyd grupės darbas, bet vienas iš labiausiai būgnininko Niko Meisono mėgstamų albumų. 1986 m. albumas išleistas CD, o skaitmeniniu formatu – 1996 m.
 
## Albumo viršelis
Albumo viršelis yra dar vienas S. Torgersono dizaino studijos „Hipgnosis“ kūrinys. Tai nesufokusuotas kadras iš filmo.

## Dainų sąrašas
;Pirma pusė
# „Obscured by Clouds“ (David Gilmour, Roger Waters) – 3:03 
# „When You're In“ (David Gilmour, Roger Waters, Richard Wright, Nick Mason) – 2:30 
# „Burning Brizges“ (Roger Waters, Richard Wright) – 3:29 
# „The Gold It's in the…“ (David Gilmour, Roger Waters) – 3:07 
# „Wot's… Uh the Deal“ (David Gilmour, Roger Waters) – 5:08 
# „Mudmen“ (David Gilmour, Richard Wright) – 4:20 
 
;Antra pusė
# „Childhood's End“ (David Gilmour) – 4:31 
# „Free Four“ (Roger Waters) – 4:15 
# „Stay“ (Roger Waters, Richard Wright) – 4:05 
# „Absolutely Curtains“ (David Gilmour, Roger Waters, Richard Wright, Nick Mason) – 5:52 

## Singlai
* „Free Four“/„Stay“ (1972 m. išleistas tik JAV)
* „Free Four“/„The Gold It's in the…“ (1972 m. išleistas tik Italijoje)
* „Burning Brizges“/„Childhood's End“ (1972 m. išleistas kai kuriose šalyse)

## Populiariausių įrašų sąrašas

## Atlikėjai
* Deividas Gilmoras – gitara, vokalas, sintezatorius VCS3
* Rodžeris Votersas – bosinė gitara, vokalas, sintezatorius VCS3
* Ričardas Raitas – klavišiniai, vokalas, sintezatorius VCS3
* Nikas Meisonas – būgnai, mušamieji instrumentai

## Pastabos
Petras Tiškevičius Logoiskis

**Petras Tiškevičius Logoiskis** (, 1571 m. Breste – 1631 m.) – Lietuvos Didžiosios Kunigaikštystės bajoras, didikas, Lelijos herbo grafas, valstybės ir karinis veikėjas.

## Biografija

Kilęs iš Lietuvos didikų Tiškevičių giminės Logoisko šakos. Tėvas Jurgis Tiškevičius Logoiskis. Motina Hana Kotovič. Broliai Teodoras Frederikas Tiškevičius Logoiskis, Martynas Tiškevičius Logoiskis, Jonas Eustachijus Tiškevičius Logoiskis, Aleksandras Tiškevičius Logoiskis, Jurgis Tiškevičius Logoiskis
## Šeima
1598 m. vedė Reginą Holovčinską (*Regina Hołowczyńska*). Vaikai Kazimieras Tiškevičius, Barbora Tiškevičiūtė, Marijona Tiškevičiūtė (*Marianna Tyszkiewicz*, vyras Adomas Motiejus Sakavičius, *Adam Maciej Sakowicz*), Sofija Tiškevičiūtė (*Zofia Tyszkiewicz*, vyrai Aleksandras Kaleckis ir Teodoras Druckis Horskis), Kristina Tiškevičiūtė (*Krystyna Tyszkiewicz*, vyras Jonas Zyzemskis, *Jan Zyzemski*), Kotryna Tiškevičiūtė (*Katarzyna Tyszkiewicz*, vyras Kristupas Zaviša Kęsgaila, *Krzysztof Zawisza Kieżgajłło*)

## Valstybės tarnyba

1611 m. Minsko kaštelionas, 1618 m. Minsko vaivada.
## Šaltiniai

## Nuorodos

|-
Komberis

**Komberis** (, ) – nedidelis miestas Šiaurės Airijoje, Dauno grafystėje. 8 933 gyventojai (2001 m.). Įsikūręs ~24 km į pietryčius nuo Belfasto. Bulvių auginimo centras.

Pavadinimas kilęs iš airių kalbos žodžio *comar*, reiškiančio upių santaką.

## Išnašos

## Nuorodos
* [ Oficiali miesto svetainė]
Jonas Eustachijus Tiškevičius Logoiskis

**Jonas Eustachijus Tiškevičius Logoiskis** (, 1571 m. Breste – 1631 m.) – Lietuvos Didžiosios Kunigaikštystės bajoras, didikas, Lelijos herbo grafas, valstybės ir karinis veikėjas.

## Biografija

Kilęs iš Lietuvos didikų Tiškevičių giminės Logoisko šakos. Tėvas Jurgis Tiškevičius Logoiskis. Motina Hana Kotovič. Broliai Teodoras Frederikas Tiškevičius Logoiskis, Martynas Tiškevičius Logoiskis, Petras Tiškevičius Logoiskis, Aleksandras Tiškevičius Logoiskis, Jurgis Tiškevičius Logoiskis

## Šeima ir vaikai

1595 m. vedė Sofiją Vyšniovecką (*Zofia Wiśniowiecka*) (m. po 1612), Kijevo kašteliono, kunigaikščio Mykolo Aleksandro Višnioveckio (1529−1584) ir Elžbietos Zenovič dukterį. Vaikai: Antanas Jonas Tiškevičius, Jurgis Tiškevičius, Kazimieras Tiškevičius II, Kristupas Tiškevičius, Felicijonas Tiškevičius, Konstancija Tiškevičiūtė (*Konstancja Tyszkiewicz*, g.1609 m., vyras Jonas Zaviša Kęsgaila, *Jan Zawisza Kieżgajłło*), Zuzana Tiškevičiūtė (*Zuzanna Tyszkiewicz*, vyrai Eustachijus Kurčas, *Eustachy Kurcz* ir Samuelis Statkevičius), Elžbieta Tiškevičiūtė (*Elżbieta Tyszkiewicz*, vyrai Jonas Farensbachas, *Jan Farensbach* ir Mikalojus Zaviša, *Mikołaj Zawisza Kieżgajłło*).

Antroji žmona Kotryna Semaškaitė (*Katarzyna Siemaszko*), su ja vaikų neturėjo.

Laisko, Dzudo, Kameneco valdytojas.

## Valstybės tarnyba
1601 m. Karūnos rotmistras, 1607 m. Lietuvos dvaro paiždininkis, 1611 m. Mstislavlio vaivada, 1615 m. Bresto vaivada.

## Šaltiniai

## Nuorodos

|-
Puerto Riko vėliava

**[[Puerto Rikas|Puerto Riko]] vėliava** – stačiakampė, sudaryta iš penkių vienodo aukščio horizontalių juostų: išorinės ir vidurinė yra raudonos spalvos, dvi likusios – baltos. Prie flagštoko kraštine prisiglaudęs mėlynas lygiašonis trikampis, kurio centre – balta penkiakampė žvaigždė.

## Istorija

Dabartinė vėliava įteisinta 1995 metais.

## Simbolika
Mėlyname trikampyje balta žvaigždė.

## Nuorodos
* vexilla-mundi.com
Antanas Jonas Tiškevičius

**Antanas Jonas Tiškevičius** (, 1609 m. Lahoiske – 1649 m.) – Lietuvos Didžiosios Kunigaikštystės bajoras, didikas, Leliva herbo grafas, valstybės ir karinis veikėjas.

## Biografija

Kilęs iš Lietuvos didikų Tiškevičių giminės Lahoisko šakos. Tėvas Jonas Eustachijus Tiškevičius Logoiskis. Motina Sofija Vyšniovecka. Broliai Jurgis Tiškevičius, Kazimieras Tiškevičius II, Kristupas Tiškevičius, Felicijonas Tiškevičius.
## Šeima
1637 m. vedė Kristiną Švykovską (). Sūnus Vladislovas Tiškevičius ().

Bresto ekonomijos valdytojas.

## Valstybės tarnyba

1640 m. LDK taurininkas, 1640 m. Lietuvos dvaro paiždininkis, 1645 m. Lietuvos dvaro maršalka.

## Šaltiniai

## Nuorodos

|-
Juodojo kaspino diena

**Juodojo kaspino diena** – atmintina diena, Lietuvoje minima rugpjūčio 23 d. Skirta Europos stalinizmo ir nacizmo aukoms atminti.

## Istorija
1939 m. rugpjūčio 23 d. Maskvoje Vokietijos užsienio reikalų ministras J. Ribentropas ir SSRS užsienio reikalų liaudies komisaras V. Molotovas pasirašė abiejų šalių nepuolimo paktą, kuris turėjo įtakos Antrojo pasaulinio karo pradžiai. Paktas panaikino ir Baltijos šalių, taip pat ir Lietuvos, nepriklausomybę. Papildomuose slaptuose protokoluose Estija ir Latvija buvo priskirtos SSRS, o Lietuva palikta Vokietijai. Rugsėjo 28 d. V. Molotovas ir J. Ribentropas pasirašė antrąjį Vidurio Europos padalijimo aktą, pagal kurį Lietuva atiduota SSRS.

1989 m. rugpjūčio 23 d., prisimindamas Ribentropo–Molotovo paktą, atėmusį Baltijos šalių nepriklausomybę, Lietuvos Sąjūdis, Estijos liaudies frontas ir Latvijos liaudies frontas surengė akciją „Baltijos kelias“. Akcijos metu Lietuvos, Latvijos ir Estijos gyventojai (apie 2 mln.) susikibdami rankomis sudarė gyvą grandinę per Baltijos valstybes, taip simboliškai atskirdami Baltijos valstybes nuo Sovietų Sąjungos, išreikšdami norą būti laisvais.

## Šaltiniai
Kazimieras Tiškevičius II

**Kazimieras Tiškevičius** (, po 1609 m. Logoiske -1649 m.) – Lietuvos Didžiosios Kunigaikštystės bajoras, didikas, Lelijos herbo grafas, valstybės ir karinis veikėjas.

## Biografija

Kilęs iš Lietuvos didikų Tiškevičių giminės Logoisko šakos. Tėvas Jonas Eustachijus Tiškevičius Logoiskis. Motina Sofija Vyšniovecka. Broliai Jurgis Tiškevičius, Antanas Jonas Tiškevičius, Kristupas Tiškevičius, Felicijonas Tiškevičius.
## Šeima
Pirmoji žmona Teofilė Tryzna. Sūnus Eustachijus Tiškevičius (*Eustachy Tyszkiewicz*), buvo vedęs Izabelą Danilovič, bet vaikų neturėjo. Duktė Ona Tiškevičiūtė (*Anna Tyszkiewicz*, jos vyras *Jan Bohdan Stetkiewicz*).

Antroji žmona Ana Rogovska, su ja vaikų neturėjo.

## Valstybės tarnyba
1640 m. Bresto pakamaris. Dudzko seniūnas.

## Šaltiniai

## Nuorodos
Kristupas Tiškevičius

**Kristupas Tiškevičius** (, 1616 m. Logoiske – 1666 m.) – Lietuvos Didžiosios Kunigaikštystės bajoras, didikas, Lelijos herbo grafas, valstybės ir karinis veikėjas.

## Biografija

Kilęs iš Lietuvos didikų Tiškevičių giminės Logoisko šakos. Tėvas Jonas Eustachijus Tiškevičius Logoiskis. Motina Sofija Vyšniovecka. Broliai Jurgis Tiškevičius, Antanas Jonas Tiškevičius, Kazimieras Tiškevičius, Felicijonas Tiškevičius.

ATR karo su sukilusiai kazokais (1648–1654), ATR-Maskvos (1654–1667) ir Švedija (1655–1660) karų dalyvis.

## Šeima
Žmona Helena Voronič (*Helena Woronicz*). Sūnus Eustachijus Tiškevičius (*Jerzy Tyszkiewicz*) 1667 m. vedė Aną Stžemecką (*Anna Strzemeska*), bet vaikų neturėjo. Sūnus Teodoras Tiškevičius (*Teodor Tyszkiewicz*) buvo vedęs Mikulinską, su ja turėjo dukterį Heleną.

## Valstybės tarnyba
Kijevo taurininkas, karaliaus pulkininkas, 1658-1666 m. Černigovo vaivada, Žitomiro seniūnas.

## Šaltiniai

## Nuorodos

|-
Lazerinis taikinio rodiklis

**Lazerinis taikinio rodiklis**, dar vadinamas *lazeriniu taikinio žymekliu* (; ) – lazerinis prietaisas, kurio skleidžiamu koherentinės šviesos spinduliu pažymimas (apšviečiamas) objektas ar kitokia vieta, į kurią turi pataikyti lazeriu valdomas šaudmuo – aviacinė bomba (pvz., *Paveway*), raketa (pvz., *Hellfire*) ar artilerijos sviedinys (pvz., *[[Copperhead]]* ar *[[Krasnopol]]* (*Краснополь*)).

Lazeriniai rodikliai įtaisomi lėktuvuose ar antžeminėse mašinose arba tai gali būti nešiojami modeliai. Taikinį apšviečiant lazeriniu rodikliu, lazerio spindulys yra nematomas. Rodiklis skleidžia ne nuolatinį spindulį, o kodinių impulsų sekomis. Atspindėtą lazerio šviesą pagauna atskriejančio sviedinio ar bombos ***lazerinis ieškiklis*** (; ), kuris nutaiko sviedinį ar bombą į lazerio spinduliu apšviestą taikinį.

Apšvietimą lazeriniu rodikliu galima aptikti tik specialia įranga. Apsauga nuo taip nutaikomo apšaudymo gali būti speciali dūmų uždanga, kuri sugeria lazerio šviesą.
Ekstrasistolija

**Ekstrasistolija** – aritmijos forma, pasireiškianti priešlaikiniais širdies susitraukimais (ekstrasistolėmis), sukeliamais neįprasto širdies ritmo vedlio, t. y. ne sinusinio mazgo, o heterotropinio automatizmo židinyje. Tai dažniausiai pasitaikanti aritmijos forma.

Ekstrasistolija pasireiškia sergantiesiems įvairiomis širdies ligomis, pvz., vainikine širdies liga, miokarditu, kardiomiopatija, taip pat gali atsirasti dėl kai kurių vaistų poveikio, hipertirozės, sumažėjus kalio kiekiui kraujyje. Būna ir sveikiems žmonėms.

Ekstrasistolės būna retos arba dažnos ir pastovios (pvz., kas antras širdies tvinksnis).

Ekstrasistolijai gydyti gali būti skiriami antiaritminiai vaistai.

## Išnašos
Kalniškiai (Tauragė)

**Kalniškiai** – kaimas Tauragės rajono savivaldybėje, 5 km į pietryčius nuo Tauragės.

## Gyventojai

## Šaltiniai
Kalpokai (Tauragė)

**Kalpokai** – kaimas Tauragės rajono savivaldybėje, 3 km į vakarus nuo Tauragės. Katinupio upelio dešiniajame krante yra kaimo kapinaitės, vadinamos Siratkapiais, per Antrąjį pasaulinį karą čia buvo palaidoti kariai, kurie vėliau perlaidoti kitur.

## Istorija

1642 m. Tauragės dvaro inventoriuje minimas Kalpokų kaimas, priklausęs Paprūsio valsčiui, turėjo du valakus žemės.

### Pavadinimo kilmė

1642 m. vienas iš dviejų valakų priklausė broliams Jonui ir Mykolui Kalpokams, nuo jų pavardės ir kilo kaimo pavadinimas.

## Gyventojai

## Šaltiniai
Kraštinė (Tauragė)

**Kraštinė** – kaimas Tauragės rajono savivaldybėje, 5 km į rytus nuo Tauragės, už Tauragės keramikos molio karjerų.

## Gyventojai

## Šaltiniai
Ostrakas

**Ostrakas** – molinė šukė, ant kurios graikai rašydavo to asmens, kurį norėjo ištremti, vardą.
Ostrake rašė vardą žmogaus, kuris kėlė didžiausią grėsmę Atėnų demokratijai.
Kuisiai (Tauragė)

**Kuisiai** – kaimas Tauragės rajono savivaldybėje, 4 km į pietus nuo Dauglaukio. Kaime yra kapinaitės, kuriose palaidoti švedų kariai. Prieš II pasaulinį karą buvo ieškoma senkapio, bet pasirodė, kad senkapis ir yra šios kapinaitės.

## Etimologija

Kaimo pavadinimas kildinamas iš žemaitiško žodžio *kuisis*, kuris reiškia uodą.

## Gyventojai

### Žymūs žmonės
* Juozė Augaitytė (1906–1996), pedagogė, operos dainininkė.
* Juozas Jasaitis (1930–2010), pedagogas, literatūros tyrinėtojas.
* Antanas Jasaitis (1936–1999), biochemikas, bioenergetikas.

## Šaltiniai
Lapynai (Tauragė)

**Lapynai** – kaimas Tauragės rajono savivaldybėje, 3 km į pietus nuo Dauglaukio. Lapynų apylinkėse – Šilinės girininkijos 17 kvartale – yra pilkapiai, kurie nėra archeologijos paminklas, o tik žemyninės smėlio kopos. Sakalinės girininkijos Lapynų miško 24 kvartale, Buveinės pievoje yra tokio pat vardo akmuo, o šalia Buveinės pelkės yra kalva, vadinama Šaiškalniu, Akmeniniu kalnu, Cėpkalniu ir Ramybkalniu. Viename kalvos šlaite yra įspūdinga atodanga, matosi pilkas korėtas akmuo, einant kalnas dunda, tarsi apačioje būtų tuštuma.

## Gyventojai

## Šaltiniai
Lapurvis

**Lapurvis** – kaimas Tauragės rajono savivaldybėje, 13 km į šiaurės rytus nuo Tauragės, prie kelio . Aplink kaimą auga Tauragės-Batakių miškai, teka Agluona.

## Gyventojai

## Šaltiniai